Desemnat "cel mai sexy bărbat în viață" în anul 2022, Chris Evans s-a căsătorit cu o actriţă mai tânără cu 16 ani. Celebru pentru rolul din Captain America, actorul și Alba Baptista au avut parte de o ceremonie intimă în fața familiei şi ai celor mai apropiaţi prieteni.
Totul a avut loc în acest weekend, alături de ei fiind și alte staruri Marvel, printre care Robert Downey Jr, Chris Hemsworth și Jeremy Renner, informează Mirror.
Starul Marvel în vârstă de 42 de ani și actrița portugheză în vârstă de 26 de ani și-au rostit jurămintele într-o ceremonie privată care a avut loc la casa perechii din Boston.
Mai mult decât atât, oaspeții ar fi primit instrucțiuni stricte în ziua nunţii. Se pare că cei prezenți ar fi semnat contracte de confidenţialitate şi le-au fost confiscate telefoanele la sosire.
Relația celor doi actori are, potrivit informațiilor de presă, circa doi ani. Aceștia formează un cuplu destul de retras de ochii publicului.
Vezi această postare pe Instagram